Եկեք ու մոտիկից սիրեք Հայրենիքը։ Մեզ հետ։ Խոսքը այն մի քանի հազար մեր հայրենակիցների մասին չէ, որ կողմնորոշվել են Հայրենիքի հարցում։ Եկե՛ք տասնյակ ու հարյուր հազարներով։ Եկեք, որ նախ ապրենք հայրենիքում, որպեսզի վաստակենք այդ հայրենիքի հողի մեջ հանգչելու իրավունքը։ Եկե՛ք, եթե իսկապես Հայրենիքի ցավը ձեզ ավելի սրտամոտ է, քան բարեկեցությունը հյուրընկալ, սակայն օտար պետության մեջ։